મેરાન્યૂઝ નેટવર્ક.ઈસ્લામાબાદઃ પાકિસ્તાનની એક અદાલતે સત્તાથી બેદખલ કરી દીધેલા પૂર્વ પ્રધાનમંત્રી નવાઝ શરીફને ભ્રષ્ટાચાર મામલામાં શુક્રવારે 10 વર્ષના કારાવાસની સજા સંભળાવી છે. નવાઝની દીકરી મરિયમને પણ 7 વર્ષની સજા સંભળાવાઈ છે. કોર્ટે નવાઝ અને મરિયમ પર ક્રમશઃ 80 લાખ પાઉન્ડ (અંદાજીત 73 કરોડ રૂપિયા) અને 20 લાખ પાઉન્ડ (18.2 કરોડ રૂપિયા)નો દંડ પણ લગાવ્યો છે. કોર્ટના જજ મહોમ્મદ બશીરે નવાઝના જમાઈ કેપ્ટન (નિવૃત્ત) સફદરને એક વર્ષની સજા સંભળાવાઈ છે.